EL
C 47/62
Επίσημη Εφημερίδα της Ευρωπαϊκής Ένωσης
7.2.2023
Τρίτη 5 Ιουλίου 2022
111. καλεί την Επιτροπή να συνδέσει την επικείμενη στρατηγική για τη φροντίδα με το ευρωπαϊκό σχέδιο δράσης για την κοινωνική οικονομία, αυξάνοντας την ευαισθητοποίηση σχετικά με το δυναμικό της κοινωνικής οικονομίας όσον αφορά τη βελτίωση των συνθηκών εργασίας στον τομέα της φροντίδας, καθώς και δημιουργώντας ευκαιρίες για καλύτερη πρόσβαση των γυναικών σε ποιοτικές θέσεις εργασίας· καλεί τα κράτη μέλη να επενδύσουν στην ανάπτυξη της οικονομίας της φροντίδας, λαμβάνοντας δεόντως υπόψη τις πτυχές του τομέα που αφορούν τον ανθρώπινο παράγοντα· 112. αναγνωρίζει και εκτιμά τη φροντίδα που παρέχεται από την κοινωνία των πολιτών και μη κερδοσκοπικές οργανώσεις, όπως ΜΚΟ, οργανώσεις ασθενών, φιλανθρωπικά και θρησκευτικά ιδρύματα ή άλλα ιδρύματα· 113. καλεί τα κράτη μέλη να διαμορφώσουν και να αναθεωρήσουν τις πολιτικές φροντίδας τους στο πλαίσιο μόνιμου κοινωνικού διαλόγου και διαλόγου με τους πολίτες με τους κοινωνικούς εταίρους, τους εμπειρογνώμονες, τις ΜΚΟ της κοινωνίας των πολιτών, τις δημόσιες αρχές σε εθνικό και ενωσιακό επίπεδο, τις αντιπροσωπευτικές οργανώσεις των αποδεκτών φροντίδας και τους επίσημους και άτυπους φροντιστές, προκειμένου να υποστηριχθεί η δημιουργία αποτελεσματικών λύσεων πολιτικής για την κοινωνική μέριμνα που να ανταποκρίνονται στις επιτόπιες ανάγκες των ανθρώπων· τονίζει τη σημασία της ενεργού διαβούλευσης με τους φροντιστές και τους αποδέκτες φροντίδας και τις οργανώσεις εκπροσώπησής τους για την ανάπτυξη, την εφαρμογή και την παρακολούθηση της επικείμενης ευρωπαϊκής στρατηγικής για τη φροντίδα· καλεί την Επιτροπή και τα κράτη μέλη να δρομολογήσουν συζήτηση σχετικά με τον σύνδεσμο μεταξύ τεχνολογίας και ποιότητας φροντίδας· 114. καλεί την Ευρωπαϊκή Επιτροπή να διεξαγάγει έρευνα για να κατανοήσει καλύτερα τον οικονομικό και κοινωνικό αντίκτυπο της ανεπαρκούς παροχής φροντίδας σε άτομα που χρήζουν φροντίδας και στήριξης και να εξασφαλίσει χρηματοδότηση, ιδίως στο πλαίσιο της μελλοντικής πλατφόρμας, για ερευνητικά έργα σχετικά με τον κοινωνικό αντίκτυπο των σπάνιων νόσων, από την οπτική γωνία των ασθενών, καθώς και για πανευρωπαϊκά δίκτυα και καινοτόμα έργα που επιτρέπουν στα κράτη μέλη να συνδημιουργούν και να μεταφέρουν ορθές πρακτικές και καινοτόμα μοντέλα περίθαλψης, με ιδιαίτερη έμφαση στις πιο διαδεδομένες ασθένειες και ασθένειες που προκαλούν αναπηρία, συμπεριλαμβανομένων των ρευματικών και μυοσκελετικών νόσων (RMD)· 115.
καλεί την Επιτροπή να διασφαλίσει ότι το EIGE, το Eurofound και άλλοι σχετικοί οργανισμοί διαθέτουν επαρκείς πόρους για να παρακολουθούν και να αναλύουν εάν και με ποιον τρόπο οι πολιτικές επιφέρουν τις επιδιωκόμενες βελτιώσεις στον τομέα της φροντίδας, μεταξύ άλλων όσον αφορά την πρόσβαση, την ποιότητα, την ισότητα των φύλων, τις υποδομές και την ισορροπία μεταξύ επαγγελματικής και προσωπικής ζωής· 116.
ζητά τη διενέργεια εξωτερικής επιστημονικής και δεοντολογικής αξιολόγησης σχετικά με τον χειρισμό της πανδημίας της COVID-19 στον τομέα της φροντίδας, τις δράσεις της Ευρωπαϊκής Ένωσης στο σύνολό της, καθώς και τις δράσεις των κρατών μελών, καθώς και την αξιολόγηση του επιπέδου ετοιμότητας που έχει πλέον η ΕΕ για τις πανδημίες, και καλεί τα κράτη μέλη και την Επιτροπή να διερευνήσουν τα αίτια του μεγάλου ποσοστού λοιμώξεων και θανάτων από τη νόσο COVID-19 που σημειώθηκαν σε υπηρεσίες στέγασης για ηλικιωμένους, άτομα με αναπηρία και άλλες δομές κοινωνικών υπηρεσιών, καθώς και κατά πόσον τα ανθρώπινα δικαιώματα και τα δικαιώματα των ασθενών έχουν παραμεληθεί ή παραβιαστεί, προκειμένου να αντληθούν τα απαραίτητα διδάγματα και να αποτραπεί η επανάληψη τέτοιων τραγωδιών στις μελλοντικές κρίσεις· o o 117.
o
αναθέτει στην Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.